Lyoness

Lyoness, også kjent som Myworld, Lyconet, Cashback World og TNR, er et østerriksk nettverksselskap grunnlagt av Hubert Freidl i 2003. Selskapet tilbyr forbrukere et medlemskap i sitt lojalitetsprogram og drifter programmet på vegne av ulike virksomheter i inn- og utland. Lyoness' nettverksvirksomhet ble i 2014 skilt ut i selskapet Lyconet. Selskapet er av norske, italienske og polske myndigheter funnet å være et ulovlig pyramidespill.

 Konsept 
Selskapets konsept er bygget rundt et gratis fordelskort hvor medlemmene mottar kontantkompensasjon og shopping-poeng for sine kjøp. I tillegg vil medlemmet som distribuerte medlemskortet få en liten provisjon. Lyoness hevder å ha avtaler med en rekke butikkjeder i et stort antall land, men i flere tilfeller er dette blitt avkreftet av selskapene som er oppført som partnere. Selskapet hevder de har 8,5 millioner medlemmer og omtrent  partnere fordelt på 47 land. I Norge har utbredelsen vært koordinert av Terje Duesund, kjent fra nettverksselskapet Nature's Own på slutten av 1990-tallet. Duesund sluttet formelt i selskapet i februar 2015, men har fortsatt å være den mest sentrale nordmannen i utbredelsen av nettverkskonseptet. Claes Gunnarson sitter i dag som administrerende direktør for Lyoness Norge. En annen sentral person i det norske nettverket er Big Brother-deltakeren Thor Hermansen som selv tapte et større beløp på pyramidespillet The 5 Percent Community på begynnelsen av 2000-tallet. Duesund og Hermansen og ni andre norske markedsførere skal tilsammen ha fått utbetalt over 30 millioner kroner fra Lyoness. Ifølge selskapet Epixel MLM Software ha hatt en årsinntekt på 4,2 millioner dollar fra Lyconet.

I tillegg til inntjeningsmuligheten fordelskortet gir Lyoness-medlemmene er det en mulighet for å betale inn betydelige pengesummer for å få rettighetene til å bli markedsfører for Lyoness, hvilket skal gi avkastning dersom man klarer å verve tilstrekkelig antall personer til å gjøre det samme. Dette har ført til anklager om ulovlig pyramidespill eller Ponzi-svindel ettersom avkastningen som forespeiles av disse innskuddene genereres av innbetalinger fra nye medlemmer og ikke av produktomsetning. Flere lands forbrukermyndigheter har advart mot å involvere seg med selskapet. I et skjult opptak for TV-stasjonen ORF har selskapets grunnlegger også innrømmet at betydningen av fordelskortene er underordnet, og at det egentlig handler om å posisjonere seg i nettverket. Det sveitsiske forbrukermagasinet Beobachter har anslått at 99,7 % av omsetningen i Lyoness består av betalinger for posisjoner.

Lyoness har sponset en rekke idrettsklubber og -arrangementer, blant annet fotballklubben Rapid Wien og golfturneringen Austrian Golf Open. I Norge har selskapet samarbeidet med fotballklubben IK Starts juniorlag og deres supportklubb Tigerberget.

I oktober 2023 begjærte selskapene Lyoness International AG og Lyoness Europe AG seg konkurs, men det ble i en pressemelding presisert at de nasjonale selskapene fortsatt ville holde frem driften.

I 2025 ble Lyconet og MyWorld slått konkurs, samtidig som medlemmene ble invitert til å videreføre sin deltakelse i et nytt konsept kalt TNR.

 Granskning i Norge 
I desember 2013 kunngjorde Lotteri- og stiftelsestilsynet at det hadde åpnet tilsynssak mot det norske selskapet Lyoness Norway AS etter mistanke om ulovlig pyramidespill. 

Lotteritilsynet meldte i juni 2014 at det i sin foreløpige tilsynsrapport hadde konkludert med at selskapet opererte som et ulovlig pyramidespill i 2012 og 2013, men at omsetningstallene som Lyoness hadde presentert for 2014 viste at varesalg utgjorde mer enn 50 % av omsetningen, og at selskapet derfor gikk klar av lotteriloven i Norge.Lyoness driv ikkje ulovleg  Lotteri- og stiftelsestilsynet Lotteritilsynet gjorde imidlertid ingen forsøk på å kontrollere om omsetningstallene som ble opplyst fra Lyoness var reelle.Lyoness truer Rørosnytt  Rørosnytt Direktesalgsforbundet var uenig i frifinnelsen av Lyoness.Lovlig – eller ulovlig virksomhet?  Direktesalgsforbundet Mange Lyoness-markedsførere hevdet da at selskapet var godkjent av Lotteritilsynet, en påstand Lotteritilsynet måtte gå ut og dementere.Har tapt tusenvis på pyramidespill  Fosenavisa

Etter en kraftig økning i antall henvendelser besluttet Lotteritilsynet i 2017 å se på Lyoness/Lyconet på nytt, og sendte brev til selskapets ledelse hvor de krevde svar på en rekke spørsmål knyttet til konseptet.Lyoness/Lyconet – anmodning om redegjørelse  Lotteri- og Stiftelsestilsynet Et sentralt punkt i Lotteritilsynets nye granskning var tilbudet om å investere i «skyer» med løfter om ti ganger avkastning på tre år. Lyoness har forklart at medlemmene da kjøper seg retten til å motta provisjon på kjøp fra medlemmer som har registrert seg direkte hos Lyoness, altså ikke via noen Lyconet-selger, og at man har delt dette opp i «skyer» pr. land.Klagebunken vokser i økt fart Bergensavisen

I januar 2018 bekjentgjorde Lotteritilsynet at de hadde sendt varsel til Lyoness om at selskapets virksomhet var å regne som ulovlig pyramidespill fordi innskuddene som ble gjort i hovedsak ikke var å regne som betaling for reelle varer eller tjenester.Varsel om vedtak sendt til Lyoness Lotteri- og Stiftelsestilsynet Vedtaket omfattet også fordelsprogrammet.Lotteritilsynet mener Lyoness driver ulovlig - 150.000 kan rammes Nettavisen Lyoness ba om tid til å tilbakevise vedtaket, men i juni 2018 ble vedtaket endelig fattet, og Lyoness ble pålagt å stanse all virksomhet i Norge. Selskapet fikk imidlertid medhold i å la selve fordelsprogrammet fortsette frem til en klage var blitt behandlet i Lotterinemnda.

I et forsøk på å komme seg rundt Lotteritilsynets vedtak endret Lyoness praksis når det gjaldt rabattkupongene som markedsførerne fram til da hadde kjøpt. Disse ble i stedet utstedet uten betaling, men mot at markedsførerne sa fra seg tilsvarende beløp i fremtidige utbetalinger. Lotteritilsynet rykket da ut og slo fast at dette måtte anses som utsatt betaling og følgelig var i strid med vedtaket.Tilsynet tetter Lyoness' smutthull: Får ikke gi bort «gratis» kuponger  Adresseavisen

I februar 2019 offentliggjorde Lotterinemnda sin beslutning hvor de avviste klagen fra Lyoness og ga Lotteritilsynet fullt medhold i at hele virksomheten måtte vurderes samlet, og at selskapet derfor måtte legge ned all virksomhet i Norge.Lyoness er eit ulovleg pyramideliknande omsetningssystem Lotteri- og Stiftelsestilsynet Forbudet omfatter både deltakelse i Lyoness/Lyconet, og fordelsprogrammet markedsført som MyWorld/Cashback World.

I mars 2019 sendte NRK Urix en dokumentar om Abid Waez som hadde flyktet fra borgerkrigen i Syria og til Norge ved hjelp av menneskesmuglere. I filmen kom det frem at han hadde gjort internasjonal karriere innen nettverksmarkedsføring.NRK visste ikke om koblinger til ulovlig nettverksselskap Nettavisen Dagen etter ble NRK gjort oppmerksom på at denne virksomheten var knyttet til Lyoness, og NRK gikk derfor ut med en presisering av dette i etterkant.NRK vil rette ukritisk flyktningdokumentar  Minerva Waez oppga da at han hadde flyttet sin virksomhet til Sverige for ikke å bli rammet av forbudet i Norge. Waez etablerte i 2021 sitt eget kursselskap Giring AS hvor deltakere betalte inntil  kroner for et kurs hvor man ble forespeilet økonomisk suksess. I oktober samme år konkluderte Forbrukertilsynet med at også denne virksomheten drev ulovlig.

Til tross for forbudet mot enhver virksomhet tilknyttet Lyoness fortsatte det å strømme inn tips til Lotteritilsynet om utstrakt virksomhet i Norge. Dette resulterte i at tilsynet i november 2019 gikk til politianmeldelse i flere politidistrikt av det de mente var brudd på vedtaket om stans. Advokat Bernt Heiberg uttalte på vegne av Lyoness at de fant anmeldelsen overraskende fordi de mente at en endring i selskapsstrukturen og omorganisering av virksomheten medførte at Lotteritilsynets vedtak ikke rammet deres virksomhet. Politiet valgte å henlegge saken av kapasitetshensyn, men Lotteritilsynet påklaget henleggelsen med bakgrunn i at det var svært mange fornærmede og store beløp involvert, samt at det strømmet på med tips om at norske Lyoness-representanter brukte henleggelsen som et argument for at virksomheten nå var tillatt igjen.

Til tross for gjentatte presiseringer fra Lotteritilsynet om at all virksomhet knyttet til Lyoness er ulovlig, har virksomheten blitt videreført i Norge.

 Granskning i andre land 
I februar 2014 ble det kjent at polske forbrukermyndigheter hadde innledet etterforskning av selskapet.Program lojalnościowy może być przykrywką dla piramidy finansowej. Jak nie dać się oszukać? Gazeta Prawna En måned senere kunngjorde svenske Lotteriinspektionen at de hadde politianmeldt Lyoness etter mistanke om pyramidespill.Lyoness polisanmäls för misstänkt pyramidspel    LotteriinspektionenPopulära Lyoness anklagas för att vara pyramidspel  HelaHälsingland

I august 2014 offentliggjorde australske forbrukermyndigheter at de hadde tatt ut søksmål mot Lyoness for ulovlig pyramidespill.ACCC takes action against alleged pyramid scheme operator Australian Competitor & Consumer Commission Lyoness har nektet for å ha brutt det australske lovverket,Shopping network Lyoness accused of running pyramid scheme; company vows to 'vigorously defend' itself against ACCC court action Yahoo News og det australske rettsvesenet avviste saken i oktober 2015. Den føderale domstolen konkluderte med at Lyoness var et pyramidelignende omsetningssystem som opererte på en kompleks og infløkt måte, samt at det ikke var tvil om at det ble lokket med muligheter til å tjene provisjoner på innskuddene til nye deltakere man klarer å verve. Retten betraktet imidlertid selskapets fordelsprogram som den primære virksomheten i selskapet, og at selskapet samlet sett ikke brøt forbudet mot pyramidespill.

I september 2018 ble det offentliggjort at italienske myndigheter hadde innledet etterforskning av Lyoness.Bollettino, Settimanale, Anno XXVIII - n. 35  Autorità Garante della Concorrenza e del Mercato I januar 2019 ble det klart at selskapet ble erklært å være et ulovlig pyramidespill og ilagt  euro i bot.Lyoness i Italia får 30 mill. i bot - kalles pyramidespill  Adresseavisen Totalt skal 53 millioner euro ha blitt innbetalt av italienske Lyoness-medlemmer.Lyoness victims in Italy demand return of their losses (53 million euro) BehindMLM 240 av medlemmene har samlet seg i et gruppesøksmål hvor de krever knappe to millioner euro refundert av selskapet.Lyoness, primi esposti. Chiesti rimborsi da due milioni di euro  L'Arena

Ved utgangen av 2019 slo polske myndigheter fast at Lyoness er et ulovlig pyramidespill.

 Søksmål 
I januar 2016 tapte Lyoness et søksmål i Østerrike etter at et tidligere medlem hevdet seg lurt til å investere penger i selskapet med utsikter til å tredoble innsatsen innen to til tre år.Einkaufsgemein schaft Lyoness verliert Prozess Kurier Imidlertid fastlo også østerriksk rettsvesen at Lyoness ikke var å betrakte som et pyramideselskap. I mars 2016 stadfestet distriktsretten i Wien en dom hvor avtalebetingelser som hadde lagt til grunn for medlemmenes investeringer var ulovlige.Urteil bestätigt: 61 Lyoness-Klauseln gesetzeswidrig  ORF Disse betingelsene ble endret da denne delen av virksomheten ble skilt ut til Lyconet i 2014. Siden har flere hundre søksmål blitt reist mot selskapet og den østerrikske advokaten Josef Fromhold hevdet sommeren 2017 å ha vunnet frem i alle de 170 søksmålene han hadde reist på vegne av tidligere Lyoness-medlemmer. Den største enkeltsummen Lyoness måtte refundere til et medlem var  kroner.Saksøkt av hundrevis og dømt til å betale tilbake, Bergensavisen 3. juli 2017

I juli 2017 tapte Lyoness et søksmål i Østerrike der det igjen ble slått fast at avtalebetingelsene som medlemmene ble rekruttert under frem til 2014 var ulovlige. Det var den østerrikske forbrukerforeningen VKI (Verein für Konsumenteninformation) som sto bak søksmålet, og Lyoness ble pålagt å refundere medlemmene investerte midler pluss renter.OGH kippt alle Vetragsklauseln gegen Lyoness trend.

I slutten av 2019 gikk norske Lyoness-medlemmer sammen om et søksmål der de krevde refundert pengene de hadde skutt inn under falske forutsetninger. Totalt dreide dette seg om 6,4 millioner kroner. I 2021 samlet flere Lyoness-medlemmer seg om et planlagt søksmål mot selskapet organisert av advokatselskapet Brækhus. I denne sammenheng ble det anslått at norske deltakere hadde investert en halv milliard kroner i Lyoness.

 Referanser 

 Eksterne lenker 


Kategori:Nettverksselskaper
Kategori:Pyramidespill
Kategori:Østerrikske selskaper
Kategori:Selskaper etablert i 2003